
Piedāvājuma izvērtēšanas kritēriji
Iepirkuma komisija nosaka saimnieciski visizdevīgāko piedāvājumu atbilstoši zemāk norādītajiem kritērijiem.

Vērtēšanas kritēriju tabula
	Nr.
	Kritērijs/apzīmējums
	Maksimālais punktu skaits

	1.
	Pakalpojuma cena (A)
	40

	2.
	Tehniskais piedāvājums (B)
	60

	
	KOPĀ:
	100



1. Pakalpojuma cenas (A) skaitlisko vērtējumu aprēķina pēc šādas formulas:
, kur:
 – viszemākā piedāvātā pakalpojuma cena;
 – vērtējamā piedāvātā pakalpojuma cena;
 – kritērija maksimālā skaitliskā vērtība.
2. Tehniskā piedāvājuma (B) skaitlisko vērtējumu aprēķina šādi:
	Piedāvājumam ir augsta detalizācijas pakāpe un atbilstoša metodoloģija priekšizpētes īstenošanai augstā kvalitātē:
· darba plāns un priekšizpētes aktualitātes apraksts ir detalizēts un atbilstošs  problemātikai un sasniedzamajiem rezultātiem, ko apliecina atsauces uz pētījuma īstenošanai potenciāli paredzētajiem avotiem un literatūru;
· darba plānā ir iekļauti visi veicamie darbi, atbilstoši priekšizpētes uzdevumiem, norādīts to detalizēts izpildes laika grafiks un atbildīgās personas (darba uzdevumi definēti virsuzdevuma,  apakšuzdevumu un apakšpapakšuzdevumu līmenī, norādīti katra apakšuzdevuma un apakšapakšuzdevuma izpildes darba soļi ar rezultātu, izmantotās metodes, norādīta atbildīgā persona un iesaistītās personas, izpildes laika grafiks izstrādāts pa nedēļām);
· darba plānā ir detalizēti aprakstīts priekšizpētes vadības un sadarbības ar Pasūtītāju un priekšizpētē iesaistītajām pusēm mehānisms, kas nodrošina augstu priekšizpētes uzdevuma izpildes kvalitāti un atbilstošu risku vadību;
· ir detalizēti raksturotas visas priekšizpētes veikšanā izmantojamās metodes un tās ir atbilstošas priekšizpētes īstenošanai augstā kvalitātē un izpildes termiņos.
	Piešķir 60 punktus

	Piedāvājumam ir vidēja detalizācijas pakāpe vai nepilnīga metodoloģijas atbilstība priekšizpētes īstenošanai, viens no augstāk norādītajiem kritērijiem nav pietiekoši detalizēts vai nav pilnībā atbilstošs priekšizpētes īstenošanai augstā kvalitātē un/vai izpildes termiņos.
	Piešķir 30 punktus

	Piedāvājumam ir vidēji zema detalizācijas pakāpe vai vērojamas būtiskas nepilnības metodoloģijas atbilstībai priekšizpētes īstenošanai augstā kvalitātē, divi no augstāk norādītajiem kritērijiem nav pietiekoši detalizēti vai ir būtiskas nepilnības piedāvātās metodikas atbilstībai priekšizpētes īstenošanai augstā kvalitātē un/vai izpildes termiņos.
	Piešķir 10 punktus

	Piedāvājumam ir zema detalizācijas pakāpe vai piedāvātā priekšizpētes veikšanas metodoloģija neatbilst priekšizpētes īstenošanai augstā kvalitātē un/vai izpildes termiņos​, visi augstāk norādītie kritēriji nav pietiekoši detalizēti vai atbilstoši priekšizpētes īstenošanai augstā kvalitātē un/vai izpildes termiņos.
	Piešķir 0 punktus



Tehnisko piedāvājumu detalizācijas pakāpes noteikšanā Komisija ir tiesīga izmantot piedāvājumu savstarpējās salīdzināšanas metodi.

Piedāvājumu vērtēšana notiek pēc punktu metodes. Maksimālais punktu skaits ir 100. Punktus aprēķina ar precizitāti līdz punkta simtdaļai. 

Gala vērtējumu (C), ņemot vērā piedāvāto cenu un kvalitātes kritērija vērtējumā iegūto punktu kopsummu, aprēķina pēc šādas formulas: C=A+B.

Iepirkuma komisijas locekļi piedāvājumus vērtē individuāli. Kopējo punktu skaitu katram piedāvājumam iepirkuma komisija aprēķina, summējot vērtējamajam piedāvājumam visu iepirkuma komisijas locekļu piešķirtos punktus, kas izdalīti ar iepirkuma komisijas locekļu, kas piedalās vērtēšanā, skaitu. 

Par saimnieciski visizdevīgāko piedāvājumu Komisija atzīs piedāvājumu, kurš iegūs visaugstāko galīgo skaitlisko vērtējumu (punktu skaitu).

Ja Pasūtītājs pirms lēmuma par iepirkuma līguma slēgšanas tiesību piešķiršanu pieņemšanas  konstatē, ka vismaz divu piedāvājumu novērtējums atbilstoši izraudzītajam piedāvājuma izvēles kritērijam ir vienāds, tas izvēlas piedāvājumu, kurš ir ieguvis augstāku novērtējumu kritērijā (B) “Tehniskais piedāvājums”. 

